hvad indeholder en måltidskasse?
en klassisk måltidskasse består af råvarer og opskrifter til de dage i ugen, du har valgt at bestille til. 

når du vælger en måltidskasse, hvor du selv skal tilberede maden, skal du være opmærksom på, at de mest almindelige ingredienser – såsom olie, salt, eddike, mel og sukker – i reglen ikke er pakket med i kassen. det forventes, at du allerede har disse ting i dit køkken.

derudover kan der være alt fra rå grøntsager til frossent kød, frisk fisk og dåsetomater i din måltidskasse. nogle udbydere vil sørge for, at grøntsagerne er snittet og polentaen kogt, mens andre vil lade dig tilberede retten helt fra bunden.

måltidskasser med hurtigretter kan bestå af et glas kødboller, tomatsovs og en pakke pasta, som du bare skal koge.

når du vælger din måltidskasse, så overvej altid hvor meget tid du gerne vil bruge på maden.

selve kasserne kan være af træ eller flamingo, og hvis du gerne vil undgå at fylde skraldespanden op hver eneste uge, kan du stille den tomme måltidskasse ud foran døren, når den nye skal leveres. så tager udbyderen indpakningen med tilbage.
 
